“ทองไทย” เช้านี้เปิดบวก 50 บ. รูปพรรณขายออกบาทละ 31,050 บ.
ราคาทองคำในประเทศเช้าวันนี้ ปรับตัวเล็กน้อย เปิดตลาดบวก 50 บาท จากปัจจัยราคาในตลาดโลก หลังดอลลาร์อ่อนค่า ส่งผลให้ทองคำแท่งขายออกบาทละ 30,550 บ. ส่วนรูปพรรณขายออกบาทละ 31,050 บ.
“ทองคำไทย” เปิดตลาดเช้าวันนี้ ปรับขึ้น 50 บ. ทองคำแท่งขายออกบาทละ 30,550 บ. ส่วนรูปพรรณขายออก 31,050 บ.
18 มี.ค. 2565

ผู้สื่อข่าวรายงานว่า ราคาทองคำวันนี้ (18 มี.ค.2565) ปรับราคาขึ้น 50 บาท เมื่อเทียบกับราคาสุดท้ายเมื่อวานนี้ (17 มี.ค.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 9.28 น.ที่ผ่านมา ทองคำแท่งปรับราคาขึ้นครั้งที่ 1 รับซื้ออยู่ที่บาทละ 30,450 บาท ขายออก 30,550 บาท  ส่วนทองรูปพรรณ 96.5% รับซื้ออยู่ที่บาทละ 29,895.52 บาท ขายออกที่ราคา 31,050 บาท
ส่วนราคาทองคำโลก หรือ Gold Spot อยู่ที่ 1,936.00 ดอลลาร์ต่อออนซ์  ทั้งนี้นักวิเคราะห์ประเมินว่า ต้องจับตาความผันผวนของสกุลเงินดอลลาร์ที่อ่อนค่าจะเพิ่มความน่าดึงดูดให้นักลงทุนให้ความสนใจมาลงทุนสินทรัพย์มั่นคงอย่างทองคำเพิ่มมากขึ้น ส่วนการร่วงลงของอัตราผลตอบแทนพันธบัตรรัฐบาลสหรัฐ จะช่วยลดต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย